Unglingalandsliðin í blaki U17 komu til IKAST í gær til að taka þátt í NEVZA móti í þessum aldursflokki . Liðin byrjuðu að spila í morgun með sigri og naumu tapi . Eftir langan ferðadag í gær var tekið á því á æfingu í IKAST í gærkvöld . Snemma í morgun voru bæði liðin komin í landsliðsbúning til að spila fyrsta leikinn , stelpurnar gegn Noregi og strákarnir gegn Færeyjum . Stelpurnar spila með Noregi , Færeyjum og Grænlandi í riðli en leikurinn í morgun var gríðarlega jafn og spennandi gegn Noregi . Eftir tap í tveimur fyrstu hrinunum 24 - 26 og 22 - 25 var komið að Íslandi að vinna næstu 27 - 25 og tryggja svo stig og oddahrinu með 25 - 18 sigri . Liðið átti erfitt uppdráttar í oddahrinunni og tapaði 10 - 15 og þar með leiknum 2 - 3 . Liðið spilar svo við Færeyjar í dag kl. 15.00 að íslenskum tíma og er leikurinn sýndur á www.volleytv.dk Strákarnir spila í einni deild með 6 liðum og spila þeir því 5 leiki fyrstu tvo dagana í mótinu . Á lokadeginum er spilað um sæti þar sem 1 og 2 spila úrslitaleikinn , 3 og 4 spila um bronsið og 5 og 6 um 5. sætið . Ísland vann lið Færeyja í morgun 0 - 3 . Mikil barátta var í leiknum hjá báðum liðum sem Ísland hafði betur 23 - 25 , 25 - 27 og 19 - 25 . Drengirnir spila við Dani kl. 15:30 að íslenskum tíma .